Сулейменова Нурбота Калиевна

Шағалалы орта мектебі

Ақмола облысы

Зеренді ауданы

Шағалалы ауылы

nurbota@bk.ru

**Сабақты зерттеу – білімді дамытудың жарқын жолы**

*«Отанның болашағы, мемлекеттің келешегі*

*жастардың қолында, олардың өрісті ойы, өркенді ісі,*

*табанды тіршілігі тек біліммен ұштасқан біліктің*

*арқасында биік белестерге жетеді»*

*Н.Ә. Назарбаев*

Қазіргі кездегі шапшаң жүріп жатқан жаһандану үрдісі әлемдік бәсекелестікті күшейте түсуде. Елбасымыз Н.Ә.Назарбаев Қазақстан халқына «Мәңгілік Ел» атты Жолдауында «Біздің болашаққа барар жолымыз қазақстандықтардың әлеуетін ашатын жаңа мүмкіндіктер жасауға байланысты. XXI ғасырдағы дамыған ел дегеніміз – белсенді, білімді және денсаулығы мықты азаматтар» деген болатын.

Қазақстан Республикасы жалпы білім берудің жүйесін жетілдірудің жаңа кезеңіне қадам басты. Білім берудегі басты мақсат – жан – жақты дамыған, білімді, өмір сүруге бейім, өзіндік ой – толғамы бар, адамгершілігі жоғары, бәсекеге қабілетті жеке тұлғаны тәрбиелеу. Қай ел болсын, өсіп – өркендеуі, әлемде өзіндік орнын алу сол мемлекеттің біліміне, білім сапасының жайына байланысты екенін ел Президенті Н.Ә.Назарбаевтың жыл сайынғы халыққа Жолдауында ерекше айтылуы да сондықтан.

Жүсіпбек Аймауытов атамыздың «Сабақ беру – үйреншікті жай ғана шеберлік емес, жаңадан жаңаны табатын өнер» деп айтқандығы біздің жадымызда үнемі жаңғырып тұру керек. Мұғалімнің кәсіби шеберлігі – білім сапасының кілті. Сондықтан мұғалімнің шеберлігін арттыру мақсатында үнемі курстардан өтудеміз. Сондай курстардың бірі – мұғалім тәжірибесіндегі зерттеу. Екі апта бойы тренерлер бізге сабақ барысында зерттеу жұмыстарын қалай жүргізу керектігін және ол қандай нәтиже беретіндігін оқытты, түсіндірді.

Бұл бағдарламаның ерекшелігі - мектеп мұғалімі сынып оқушыларының дәл осы сәттегі жағдайын зерттей отырып, мұғалімнің кәсіби өсуіне және оқушының жан-жақты ашылып жетілуіне ұжымдағы мұғалімдермен бірлесе отырып зерттеу жұмысын жасауда.

Сабақты зерттеу тәсілі оқыту мен оқуды жетілдіру саласында ғана емес, сонымен қатар, педагогикалық білімді жетілдіру, оқу бағдарламасы мен оқытуды құрылымдау, мектепті басқаруды жүргізу болып та табылады. Бұл жерде басты назарда «сабақты зерделеу» тұрады. Бұл курстан кейін мұғалімдер оқу сапасын арттыру үшін белгілі педагогикалық тәсілді, оқыту мен оқудың әдіс-тәсілдерін қалай дамытуға болады деген мәселені шешу үшін оқушылардың білімді қалай игергендігін зерттейді және өз мектептерінде ғана емес, серіктес мектептерінің мұғалімдеріне де сабақты жоспарлау, оны талқылау, зерттеу сабағын өткізу, сабақтан кейінгі талдау, оқыту мен оқу тәжірибесін жетілдіру сияқты мәселелерді үйретіп, олармен тығыз қарым-қатынаста жұмыстар атқарады. Ол тәжірибесімен серіктес мектептің мұғалімдерімен ғана тәжірибе алмаспай, аудандық, қалалық, облыстық көлемде ұйымдастырылған шаралардан көрініс табуы тиіс. Белгілі бір мектептегі мәселені анықтап, оны шешудің жолын осы курстан алған білімімізбен анықтап, нәтижеге қол жеткізе аламыз.

 Қазіргі адамға қажетті білім көлемі күрт және тез өсіп отырған жағдайда біздерге курстар өткізіп, оны оқуға жағдай жасап отырған Көкшетау қаласындағы «Педагогикалық шеберлік орталығының» қызметкерлеріне алғыс айтамын және осындай білімімізді тереңдетіп, ой-өрісімізді кеңейтетін курстар саны көбейсе нұр үстінен нұр болар еді деген ойдамын.